Oondgebraaide knoffel met Ribsteaks | SARIE
Oondgebraaide knoffel met Ribsteaks	deur Barbara Joubert
As die weer dit toelaat, is daar vir my niks lekkerder as ’n braai op Oujaarsaand nie.
Nie almal hou van knoffel op steak nie. Bak heel knoffelknolle apart in die oond en wanneer die knoffel warm en sag is, kan jy dit op jou steak uitdruk.
• 6 heel knoffelknolle
• 6 ribsteaks aan die been
Verhit oond tot 180 °C. Sny die bokant van die knoffelknolle af. Plaas in oondbraaibak. Sprinkel 100 ml olyfolie oor en plaas in oond. Oondbraai sowat 30 – 40 minute tot sag. Hou eenkant. Plaas steaks in ’n groot plat bak. Gooi worcestersous, 60 ml olyfolie en suurlemoensap oor. Laat marineer sowat 1 uur. Wanneer kole reg is vir braai, geur steaks met sout en peper. Braai tot so gaar as wat jy dit verkies. Sit voor met die oondgebraaide knoffel.